BÀNDOL
01/03/2023

# BÀNDOL

*   01/03/2023
*   [Policia](/categoria/35/0/policia)
*   [Imprimir](#)
*   Compartir
*    https://www.alaquas.org/documento.asp?id\_do=21144

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F21144%2F0&title=Ajuntament%20d%27Alaqu%C3%A0s.%20Premsa.B%C3%80NDOL)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/21144/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2023/2/21144/02032023fallas_2023_1_Form_4.jpg)](https://www.alaquas.org/ficheros/documentos/2023/2/21144/02032023fallas_2023_1_Form_10.jpg "<a href='https://www.alaquas.org/ficheros/documentos/2023/2/21144/02032023fallas_2023_1_Form_10.jpg' target=_blank><i class='fa fa-external-link' aria-hidden='true'></i>.BÀNDOL</a>")

FALLES 2023 ARTIFICIS PIROTÈCNICS

**FA SABER:**

 Amb motiu de les Festes Falleres 2023, i de la Resolució d'Alcaldia 0640/2023, de data 26/02/2023 en l'obligació de vetlar per garantir la seguretat pública en el seu Terme Municipal i en l'àmbit de les seues competències, estableix a partir de la publicació del present BÀNDOL, el següent:

 PRIMER.- Autoritzar en el terme municipal d'Alaquàs el tret col·lectiu per particulars d'artificis pirotècnics homologats i marcatge CE, de les categories F1, F2 i F3 respectant les instruccions del fabricador i el que s'estableix en el present bàndol

 **Dies 1,2,5,6,7,8 i 9 de març: De 09.00 a 22.00 hores**

**Dies 3,4,10,11,14,15,16,17,18 i 19 de març: De 09.00 a 01.00 hores.** 

Finalitzades les festes falleres no es permet l'ús col·lectiu particular d'artificis pirotècnics excepte els autoritzats o comunicats. Podrà utilitzar-se , “**en cap cas comprar**” artificis de la categoria F1 per majors de 8 anys, i de la categoria F2 per majors de 10 anys, complint les condicions i instruccions del fabricador, havent de portar els seus pares, tutors, o representants legals l'Autorització obligada segons el Decret 19/2011 del Consell. L'Autorització paterna per a la disminució d'edat podrà recollir-se en la Policia Local, descarregar-la de la web de l'Ajuntament [www.alaquas.org](http://www.alaquas.org/).

SEGON.- Les Comissions Falleres hauran de reservar en les seues àrees d'influència zones per al tret d'artificis de les Categories F1 i F2 que senyalitzaran amb cartelleria, que comprendrà un radi d'entre 15 i 20 metres mesurats des del monument faller, tret que serà compatible amb les normes que tot seguit es detallen en aquest bàndol.

TERCER.- Per a garantir la seguretat ciutadana i reduir els riscos derivats de l'ús d'artificis pirotècnics, aquestes activitats festives populars amb aquesta mena d'articles de pirotècnia té els seus límits en:

\- Es prohibeix l'ús d'artificis pirotècnics de trajectòria erràtica o indeterminada, els coets borratxos o els anomenats carretons , excepte quan foren autoritzades i en el cas de les Comissions Falleres per al tret de traques, i bateries de focs, havent de garantir la distància de Seguretat.

\- Es prohibeix el tret de qualsevol artifici pirotècnic en instal·lacions de reg, instal·lacions elèctriques i de canalitzacions de gas, a menys de 15 metres d'edificis destinats a l'atenció de persones de la 3a Edat, biblioteques, instal·lacions esportives, Centre de Salut, col·legis en hores lectives i d'entrada i eixida d'alumnes, del Castell d’Alaquàs, instal·lacions policials, i des d'o a l'interior d'establiments públics i en les proximitats de l'entrada i eixida de locals de pública concurrència, en l'entrada i eixida d'edificis destinats a habitatges i comerços de qualsevol tipus. 

\- Es prohibeix el tret d'artificis pirotècnics en els Polígons Industrials, camps agrícoles, a l'arbratge i vegetació i a menys de 250 metres d'instal·lacions que manipulen o utilitzen matèries explosives, combustibles o comburents. 

\- Es prohibeix el tret cap a vehicles estacionats o en circulació i a menys de 20 metres de llocs de pública concurrència, actes solemnes, culturals i esportius.

\- Es prohibeix l'emmagatzematge de productes pirotècnics si no s'està autoritzat expressament.

\- Es prohibeix el tret d'artificis pirotècnics a l'interior de pots, botelles, o altres objectes que puguen ser projectats per l'explosió, a l'interior de clavegueram, papereres, contenidors de residus, reixetes de ventilació. Així mateix es prohibeix manipular els artificis pirotècnics modificant les seues característiques originals de venda.

\- A més es prohibeix la mecanització per particulars d'artificis pirotècnics de les categories F1, F2 i F3 així com la seua iniciació sistemàticament elèctric, i en aquells llocs, o en aquelles situacions en les quals es genere un perill clar i visible.

Per la Policia Local es vetlarà pel compliment de la normativa vigent. Aprofite per a recordar el perill en la utilització d'artificis pirotècnics, la moderació en el seu ús, el respecte dels béns i integritat de les persones i el perill que suposa l'exposició a elevada pressió sonora tant per a la ciutadania, com per als animals.

Espere de tots els ciutadans i ciutadanes d'Alaquàs el compliment del present Bàndol, la qual cosa es fa públic perquè en prengueu coneixement, exacte i fidel compliment.

A Alaquàs en la data al marge referenciat. DOCUMENT SIGNAT ELECTRÒNICAMENT